  Константин Вознесенских Анжелика Тихонова корреспондент Берло нуналскын Удмуртиын коронавирус инфекциен черлам 169 адямиез ковид-центръёсы понӥзы. 2-тӥ тулыспалэ 14 сюрс 939 эскеронъёс ортчытӥзы, 1 сюрс 451 муртлэсь висёнэз шараязы. Со сярысь элькунысь оперативной штаб ивортӥз. Та дыре «коронавирус» диагнозэн 21 сюрс 903 адямиез поликлиникаосын чаклало, соослэн висёнзы капчи ортче.  941-езлэн висисьёслэн тазалыксы шоро-куспо, 140-эзлэн – секыт. 640 адями йӧназ. Куинь мурт кулӥз. Кышномуртъёслы 71, 93 арес вал. Воргоронлы – 75 арес. 3-тӥ тулыспаллы Удмуртиын коронавирусэн черлан 93 сюрс 766 учыръёс лабораториосын зэматэмын. 78 сюрс 441 адями йӧназ, 3 сюрс 510 мурт улонысь кошкиз. Коронавируслэсь прививка 686 сюрс 875 адями пуктӥз, со пӧлысь 537 сюрс 482 мурт кык компонентэн. «Спутник Лайт» вакцинаез 117 сюрс 773 адямилы пуктӥзы. 101 сюрс 256 мурт ревакцинациез ортчиз. Тодэ вайытом, тулыспалэ Удмуртиысь поликлиникаосын вирус висёнъёслэн тодметъёсыныз адямиослы юрттонлы кужымзэс сётозы. Азьвыл чакламъя амбулаторной юрттэт сётонэз но диспансеризациез кӧня ке арнялы дугдытозы. Тегъёс: коронавирус Удмуртия Тазалык Ижкар  